આ અંગેની વિગત મુજબ મોરબીમાં ચાલુ રીક્ષામાં બે લાખની રકમની ચોરી થઇ હોય જે ફરિયાદને પગલે એ ડીવીઝન પીઆઈ આર જે ચૌધરીની ટીમના પીએસઆઈ બી ડી પરમારની ટીમે સીસીટીવી કેમેરા ફંફોસી આરોપીને ઝડપી લેવા તપાસ ચલાવી હતી અને એ ડીવીઝન પોલીસના નિર્મળસિંહ જાડેજા, અજીતસિંહ પરમાર, શારદાબેન સાપરા અને નેહલબેન ડોડીયાની ટીમે બાતમીને આધારે રાજકોટ તપાસ કરી હતી અને રાજકોટ પોલીસની મદદથી મહિલાને પકડવા વોચ ગોઠવી હતી જેમાં કામીબેન ઉર્ફે રાજકુમારી ભગવાનસિંગ રામડાયલ શાસી, બિંદોબેન પરબતભાઈ હીરાભાઈ શાસી અને ગુંજાબેન મનદીયભાઈ ઉર્ફે મન્નુ મનોજભાઈ શાસી (રહે બધા કડિયા શાસી મધ્યપ્રદેશ) ને ઝડપી લઈને સઘન પૂછપરછ કરતા ચોરીની કબુલાત આપી હતી અને બેંકમાંથી પૈસા ઉપાડી જતી વ્યક્તિને શિકાર બનાવતા જેના થેલામાં કાપો મારી રોકડ સેરવી લેવી તેમજ લગ્ન પ્રસંગમાં નાના બાળકોને મોકલીને દાગીના ચોરી કરવાની કબુલાત આપી હતી મોરબી પોલીસે શાંસી (કડિયા) ગેંગની ત્રણ મહિલા આરોપીને ઝડપી લઈને વધુ તપાસ ચલાવી છે તો ચોરીમાં ગયેલ બે લાખની રકમ રીકવર કરવામાં પણ પોલીસને સફળતા મળી છે